Source: https://www.slov-lex.sk/pravne-predpisy/SK/ZZ/2008/609/
Timestamp: 2019-07-21 15:59:11+00:00
Document Index: 14281013

Matched Legal Cases: ['§ 4', '§ 5', '§ 4', '§ 5', '§ 2', '§ 3', '§ 3', '§ 2', '§ 4', '§ 4', '§ 5', '§ 4', '§ 5', '§ 6', '§ 6', '§ 4', '§ 6', '§ 2', '§ 3', '§ 2', '§ 6', '§ 4', '§ 5', '§ 4', '§ 5', '§ 2', '§ 3', '§ 2', '§ 3', '§ 4', '§ 2', '§ 13', '§ 4', '§ 4', '§ 5', '§ 6', '§ 7', '§ 8', '§ 9', '§ 10', '§ 11']

609/2008 Z.z. - Nariadenie vlády Slovenskej republi... - SLOV-LEX
609/2008 Z.z.
hospodárskym zvieraťom domáce zviera druhov hovädzí dobytok, ošípaná, ovca, koza, domáci nepárnokopytník, hydina, králik, ako aj voľne žijúce zvieratá týchto druhov a voľne žijúce prežúvavce, ktoré sa chovajú v chovoch,
liečebným ošetrením podanie povolenej látky podľa § 4 hospodárskemu zvieraťu po vyšetrení veterinárnym lekárom s cieľom liečiť problém plodnosti vrátane ukončenia neželanej brezivosti, a podľa beta-agonistov látok, s cieľom vyvolať tokolýzu u teľných kráv a liečiť problémy s dýchaním, chorobu člnkovitej kosti a laminitídu a vyvolať tokolýzu u jedincov z čeľade koňovité,
zootechnickým ošetrením podanie látky povolenej podľa tohto nariadenia vlády na účel
synchronizácie ruje a prípravy darkýň a príjemkýň na implantáciu embryí, a to hospodárskemu zvieraťu po jeho vyšetrení veterinárnym lekárom; túto látku môže podať veterinárny lekár alebo iná osoba na zodpovednosť veterinárneho lekára podľa § 5 ods. 3, alebo
inverzie pohlavia, ak ide o zvieratá z vodného hospodárstva (ďalej len „akvakultúra“), a to určitej skupine chovných zvierat na základe veterinárneho lekárskeho predpisu a na zodpovednosť veterinárneho lekára,
nelegálnym ošetrením použitie látky alebo lieku, ktoré nie je povolené podľa tohto nariadenia vlády, alebo použitie látky alebo lieku,1) ktoré je povolené podľa osobitného predpisu,2) ak sa použije v rozpore s jeho účelom alebo s podmienkami ustanovenými v osobitnom predpise.2)
Na účely tohto nariadenia vlády sa použijú aj pojmy, ktoré sú ustanovené v osobitných predpisoch pre mäso, mäsové výrobky a produkty vodného hospodárstva3) a veterinárne lieky.2)
podávať tieto látky hospodárskym zvieratám alebo zvieratám akvakultúry,
držať zvieratá uvedené v písmene a) na farmách okrem tých, ktoré sú pod úradnou kontrolou, a uvádzať na trh alebo zabíjať hospodárske zvieratá na ľudskú spotrebu, ktoré obsahujú látky uvedené v prílohách č. 1 a 2 alebo v ktorých bola dokázaná prítomnosť takýchto látok, okrem prípadu, ak je dokázané, že zvieratá boli ošetrené podľa § 4 alebo § 5,
uvádzať na trh zvieratá z akvakultúry a spracované produkty získané z takých zvierat, ktorým boli podávané látky uvedené v prílohách č. 1 a 2 na ľudskú spotrebu,
uvádzať na trh mäso zo zvierat uvedených v písmene b),
spracúvať mäso uvedené v písmene d).
Zákaz podávania látok uvedených v prílohách č. 1 a 2 neplatí, ak sa hospodárskemu zvieraťu z liečebného dôvodu podáva testosterón alebo progesterón a ich deriváty, ktoré po vstrebaní v mieste aplikácie ľahko hydrolyzujú na pôvodné zložky, a ak
veterinárny liek použitý na liečebné ošetrenie zodpovedá požiadavkám na uvádzanie na trh na území Slovenskej republiky podľa osobitného predpisu,2)
veterinárny liek sa podáva hospodárskemu zvieraťu, ktoré je zreteľne identifikované,4)
veterinárny liek podáva len veterinárny lekár, ktorý je zodpovedný za ošetrenie zvieraťa, a to injekčne, alebo vo forme vaginálnych špirál na liečbu dysfunkcie vaječníkov; uvedené látky sa nesmú použiť ako implantát,
vykonané ošetrenie identifikovaného zvieraťa látkami je zaznamenané veterinárnym lekárom zodpovedným za ošetrenie v knihe veterinárnych úkonov,5) ktorá sa musí na požiadanie sprístupniť orgánom veterinárnej správy.
V knihe veterinárnych úkonov sa zaznamená
druh ošetrenia,
druh podaného lieku, ktorý je povolený podľa odseku 1,
identitu ošetreného zvieraťa.
Zákaz podávania látok uvedených v § 2 a v § 3 písm. a) neplatí, ak sa hospodárskemu zvieraťu z liečebného dôvodu podáva povolený veterinárny liek, ktorý je uvedený na trh na území Slovenskej republiky podľa osobitného predpisu,2) a ktorý obsahuje
allyltrenbolon, podávaný orálne, alebo beta-agonistické látky jedincom z čeľade koňovité, ak sa používajú podľa pokynov výrobcu,
beta-agonistické látky v injekčnej forme na indukciu tokolýzy kráv pri telení.
Látky uvedené v odseku 3 podáva veterinárny lekár zodpovedný za ošetrenie zvieraťa. Veterinárne lieky uvedené v odseku 3 písm. a) môže podať aj iná osoba ako veterinárny lekár. V takom prípade za ošetrenie zvieraťa je zodpovedný veterinárny lekár.
Ošetrenie zvieraťa z liečebného dôvodu látkami uvedenými v odseku 3 sa zaznamená veterinárnym lekárom, ktorý je zodpovedný za toto ošetrenie, v knihe veterinárnych úkonov údajmi podľa odseku 2.
Prevádzkovateľ farmy hospodárskych zvierat nesmie mať v držbe veterinárne lieky, ktoré obsahujú beta-agonistické látky, ktoré sa môžu použiť na účely indukcie pri ošetrení tokolýzy zvierat.
Na liečebné ošetrenie produkčných zvierat vrátane chovných a plemenných zvierat na konci ich reprodukčného života platí podľa osobitného predpisu6) zákaz podávania látok uvedených v odsekoch 1 a 3. Ustanovenie odseku 3 písm. b) nie je týmto dotknuté.
Zákaz podávania látok uvedených v § 3 písm. a) neplatí, ak sa hospodárskemu zvieraťu z dôvodov zootechnického ošetrenia podáva veterinárny liek s estrogénnym účinkom s výnimkou 17 estradiolu a jeho esterových derivátov, s androgénnym alebo gestagénnym účinkom povolený podľa osobitného predpisu.2)
Výnimka zo zákazu podávania látok podľa odseku 1 sa nevzťahuje na zákaz podávania látok podľa § 2.
Synchronizáciu ruje a prípravu darkýň a príjemkýň na implantáciu embryí môže vykonávať aj iná osoba ako veterinárny lekár; v takom prípade je za ošetrenie zodpovedný veterinárny lekár.
Na účel inverzie pohlavia možno ošetriť zvieratá z akvakultúry vtedy, ak ide o mladé ryby, a to počas prvých troch mesiacov ich života, a ak podávaný povolený veterinárny liek s androgénnym účinkom je uvedený na trh na území Slovenskej republiky podľa osobitného predpisu.2)
Ak ide o zootechnické ošetrenie hospodárskeho zvieraťa podľa odsekov 1 a 3 alebo odseku 4, predpíše veterinárny lekár veterinárny liek na neobnoviteľnom veterinárnom lekárskom predpise, ktorý obsahuje náležitosti podľa osobitného predpisu,7) a uvedie v ňom aj druh ošetrenia a požadované množstvo lieku. Predpísané lieky sa musia zaznamenať v knihe veterinárnych úkonov.5)
Zakazuje sa podávanie látok uvedených v odsekoch 1 a 4 na zootechnické ošetrenie produkčných zvierat vrátane chovných a plemenných zvierat na konci ich reprodukčného života počas obdobia výkrmu.
Hormonálne lieky a beta-agonistické látky a lieky, ktoré ich obsahujú, ktorých podávanie hospodárskym zvieratám je povolené podľa výnimiek ustanovených v § 4 a 5, musia spĺňať požiadavky na veterinárny liek, ktorý je uvedený na trh na území Slovenskej republiky podľa osobitného predpisu.2)
Podávanie liekov a látok podľa odseku 1 sa zakazuje, ak
ide o hormonálne produkty, ktoré
účinkujú depotne,
majú ochrannú lehotu dlhšiu ako 15 dní od skončenia ošetrenia,
boli zaregistrované pred účinnosťou osobitného predpisu2) alebo pri ktorých nie sú doteraz známe podmienky ich použitia, alebo pri ktorých nejestvujú žiadne činidlá alebo zariadenie na použitie pri analytických metódach, ktorými sa zisťuje prítomnosť ich rezíduí v množstvách, ktoré prekračujú povolené limity,
ide o veterinárne lieky, ktoré obsahujú beta-agonistické látky, ktoré majú ochrannú lehotu dlhšiu ako 28 dní od skončenia ošetrenia.
Zvieratá určené na chov a plemenitbu a chovné a plemenné zvieratá na konci ich reprodukčného života, ktoré boli počas posledného obdobia chovu liečebne alebo zootechnicky ošetrené podľa § 4 alebo § 5, možno uvádzať na trh na účely obchodovania s nimi a mäso z týchto zvierat možno označiť oválnou značkou zdravotnej neškodnosti podľa osobitných predpisov,8) ak sa
pri ich ošetrení dodržali ustanovenia § 4 alebo § 5,
dodržali ochranné lehoty podľa § 6 ods. 2 písm. a) druhého bodu, § 6 ods. 2 písm. b), alebo sa dodržala určená ochranná lehota podľa podmienok na uvádzanie príslušného veterinárneho lieku na trh podľa osobitného predpisu.2)
Obchodovanie s koňmi, ktoré majú vysokú hodnotu, najmä s pretekárskymi koňmi, súťažnými koňmi, cirkusovými koňmi, s plemennými koňmi alebo s koňmi určenými na výstavy vrátane registrovaných koňovitých zvierat, ktorým sa podali veterinárne lieky obsahujúce alyltrenbolon alebo beta-agonistické látky z dôvodu liečebného ošetrenia podľa § 4, sa môže uskutočniť ešte pred skončením ochrannej lehoty, ak boli splnené podmienky, ktorými sa upravuje podávanie týchto liekov, a v certifikáte alebo v pase,9) ktorý tieto zvieratá sprevádza, sa uvedie druh a dátum tohto ošetrenia.
Mäso alebo iné živočíšne produkty zo zvierat, ktorým sa podali látky s estrogénnym, androgénnym alebo s gestagénnym účinkom alebo beta-agonistické látky podľa tohto nariadenia vlády, sa nesmú uvádzať na trh s určením na spotrebu ľuďmi, ak sa
zvieratá neošetrili veterinárnymi liekmi, ktoré spĺňali požiadavky podľa § 6,
pred zabitím zvierat nedodržala ustanovená ochranná lehota.
Dovážať, vyrábať, skladovať, distribuovať, predávať a používať látky uvedené v § 2 a v § 3 písm. a) a tiež ich vlastniť môžu len osoby oprávnené podľa osobitného predpisu.2)
Okrem kontrol vykonávaných podľa osobitných predpisov,10) ktorými sa upravuje uvádzanie liekov a produktov na trh, vykonáva sa aj kontrola podľa tohto nariadenia vlády a osobitného predpisu.11) Kontrola sa vykonáva bez toho, aby sa to vopred oznámilo tomu, koho sa kontroluje. Pri kontrole sa zisťuje
vlastníctvo, držba alebo prítomnosť látok alebo liekov, ktoré sú zakázané podľa § 2 a 3, a súčasne, či nie sú určené na podávanie zvieratám na ich výkrm,
či v danom prípade nejde o nelegálne ošetrenie zvierat,
či nejde o nedodržanie ochrannej lehoty podľa § 6,
či nejde o nedodržanie obmedzení používania látok alebo liekov podľa § 4 alebo § 5 a nedodržiavanie podmienok výnimiek zo zákazu látok alebo liekov podľa § 4 alebo § 5.
Súčasťou kontroly podľa odseku 2 je aj vykonávanie testov, ktorými sa zisťuje prítomnosť
látok uvedených v § 2 a v § 3 písm. a) v tele zvierat, v napájacej vode pre zvieratá a na všetkých miestach, kde sa zvieratá chovajú alebo držia,
rezíduí látok uvedených v § 2 a v § 3 písm. a) v živých zvieratách, ich exkrementoch, telových tekutinách, v tkanivách zvierat a v živočíšnych produktoch podľa osobitného predpisu.12)
Právnická osoba a fyzická osoba – podnikateľ, ktorí nakupujú alebo vyrábajú látky s tyreostatickým, estrogénnym, androgénnym alebo gestagénnym účinkom a beta-agonistické látky, alebo ktoré sú oprávnené ich v akomkoľvek množstve predávať, ako aj právnická osoba a fyzická osoba – podnikateľ, ktorí nakupujú alebo vyrábajú lieky2) alebo veterinárne lieky z týchto látok, sú povinní viesť osobitný register látok. V osobitnom registri látok sa vedú v chronologickom poradí údaje o množstvách látok, ktoré boli vyrobené, získané, predané alebo použité na výrobu liekov alebo veterinárnych liekov, a ďalej údaj o mene, priezvisku a mieste podnikania fyzickej osoby – podnikateľa, alebo o obchodnom mene a sídle právnickej osoby, ktorej bolo uvedené množstvo látky predané alebo od ktorej bolo nadobudnuté.
Osoby, ktoré sú povinné podľa odseku 1 viesť osobitný register látok, sú povinné ho sprístupniť na požiadanie príslušnému orgánu veterinárnej správy; ak sa osobitný register látok vedie v elektronickej forme, musia ho sprístupniť v písomnej forme.
Ak sa vykonanými kontrolami v členskom štáte Európskej únie (ďalej len „členský štát“) zistí nedodržiavanie požiadaviek tohto nariadenia vlády na území Slovenskej republiky, ktorá je krajinou pôvodu zvierat alebo živočíšnych produktov, postupuje sa podľa osobitného predpisu.13)
Ak sa vykonanými kontrolami na území Slovenskej republiky zistí nedodržiavanie požiadaviek na používanie niektorých látok s hormonálnym alebo tyreostatickým účinkom a beta-agonistických látok v chove hospodárskych zvierat na rovnakej úrovni, ako ustanovuje toto nariadenie vlády, v členskom štáte ako v krajine pôvodu zvierat alebo živočíšnych produktov, postupuje sa podľa osobitného predpisu.13)
Z tretích krajín sa zakazuje dovážať
hospodárske zvieratá alebo zvieratá akvakultúr, ktorým boli
akýmkoľvek spôsobom podané lieky alebo látky uvedené v prílohe č. 1 zozname A,
podané látky alebo lieky uvedené v prílohe č. 1 zozname B a v prílohe č. 2, ak tieto látky alebo lieky neboli podané podľa § 4, 5 a 7, a ak neboli dodržané určené ochranné lehoty podľa odporúčaní medzinárodných organizácií,
mäso alebo produkty získané zo zvierat, ktorých dovoz je zakázaný podľa písmena a).
Zvieratá určené na chov a plemenitbu a chovné a plemenné zvieratá na konci ich reprodukčného života alebo mäso z nich sa môže dovážať na územie Slovenskej republiky z tretích krajín vtedy, ak tretia krajina poskytne záruku, ktorá je najmenej rovnocenná s požiadavkami ustanovenými v tomto nariadení vlády a je v súlade s osobitným predpisom.11)
Kontrola dovozu hospodárskych zvierat alebo zvierat z akvakultúr, ako aj produktov živočíšneho pôvodu, ktoré z nich pochádzajú, z tretích krajín sa vykonáva podľa osobitných predpisov.14)
§ 2 ods. 5 zákona č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame.
Nariadenie Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (Mimoriadne vydanie Ú. v. EÚ, kap. 3/zv. 45) v platnom znení.
§ 13 ods. 1 písm. d) zákona č. 39/2007 Z. z.
Napríklad nariadenie (ES) č. 853/2004, nariadenie Európskeho parlamentu a Rady (ES) č. 854/2004 z 29. apríla 2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu (Mimoriadne vydanie Ú. v. EÚ, kap. 3/zv. 45) v platnom znení.
Nariadenie vlády Slovenskej republiky č. 320/2003 Z. z. o monitorovaní určitých látok a ich rezíduí v živých zvieratách a v produktoch živočíšneho pôvodu v znení neskorších predpisov.
Prílohy č. 3 a 4 nariadenia vlády Slovenskej republiky č. 320/2003 Z. z.
§ 4 ods. 2 písm. c) nariadenia vlády Slovenskej republiky č. 301/2003 Z. z. o princípoch ovplyvňujúcich organizáciu veterinárnych kontrol zvierat vstupujúcich na územie Slovenskej republiky z tretích krajín.
§ 4 Výnimky z liečebného ošetrenia
§ 5 Výnimky z dôvodu zootechnického ošetrenia
§ 6 Požiadavky na hormonálne a beta-agonistické látky a na lieky, ktoré ich obsahujú
§ 7 Podmienky obchodovania s liečebne alebo zootechnicky ošetrenými zvieratami a uvádzania produktov z nich na trh
§ 8 Kontrola zakázaných látok
§ 9 Register vyrobených, získaných, predaných, použitých látok
§ 10 Postup pri nedodržiavaní požiadaviek
§ 11 Dovoz z tretích krajín
Číslo: 609/2008 Z. z.
Názov: Nariadenie vlády Slovenskej republiky, ktorým sa ustanovujú podrobnosti o zákaze používania niektorých látok s hormonálnym alebo tyreostatickým účinkom a beta-agonistických látok v chove hospodárskych zvierat